[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000024", "text": "Pam dewis y cwrs hwn?"}, {"text_idx": "#000025", "text": "Mae bygythiadau i seiberddiogelwch yn cynyddu. Mae ein gradd Seiberddiogelwch yn canolbwyntio ar eich cael i ddatblygu set o sgiliau eang ac amrywiol ar gyfer y dyfodol."}, {"text_idx": "#000026", "text": "Byddwch yn ennill sgiliau a gwybodaeth ar draws ystod o sgiliau a meysydd diogelwch sy\u2019n cynnwys, ymhlith eraill, dylunio, polisi, cydymffurfiaeth a risg. Mae\u2019r holl agweddau hyn yn sail i\u2019r wybodaeth a\u2019r sgiliau sydd yn helpu i\u2019n hamddiffyn ni i gyd rhag bygythiadau seiber.\nByddwch yn ennill profiad drwy weithio gyda thimau gwahanol o fewn seiberddiogelwch ac ar draws y maes cyfrifiadura yn ehangach, yn ogystal a\u0302 chael cyfle i rwydweithio a\u0302 chyfoedion a dilyn y llwybr Dysgu o\u2019ch dewis. Mae seiberddiogelwch yn faes cyffrous a bywiog gyda llawer o gyfleoedd i wneud gwahaniaeth a helpu i amddiffyn a rheoli\u2019r ystod eang o fygythiadau.\nNod ein gradd yw creu\u2019r genhedlaeth nesaf o arbenigwyr seiberddiogelwch.\n*Mae\u2019r cwrs hwn yn rhan o faes pwnc a raddiwyd yn 3ydd yn y DU ac yn 1af yng Nghymru am foddhad ag addysgu ac yn ail yn y DU ac yn 1af yng Nghymru am foddhad gyda\u2019r cwrs yn nhablau cynghrair pwnc Cyfrifiadureg a Systemau Gwybodaeth, The Guardian University Guide 2022.\n*Mewn maes pwnc a raddiwyd yn 4ydd yn y DU am brofiad y myfyriwr yn nhablau cynghrair pwnc Cyfrifiadura, Times and Sunday Times Good University Guide 2022."}, {"text_idx": "#000027", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000028", "text": "Mae'r cwrs hwn wedi'i achredu gan Gymdeithas Cyfrifaduron Prydain.\nAddysgu ymarferol o ystod o sgiliau, technegau ac offer diogelwch seiber, megis cryptograffeg, dilysiad, rheoli mynediad, feirysau a maleiswedd; profion hacio; rheoli risg ac ymchwiliad fforensig.\nCyfleusterau eang o ran cyfrifiaduron personol a chyfrifiaduron rhwydwaith gyda mynediad i'r rhyngrwyd.\nMae gan di\u0302m y cwrs gysylltiadau cryf gyda Chlwstwr Seiberddiogelwch Gogledd Cymru, fforwm wedi'i arwain gan y diwydiant ar gyfer ymarferwyr a chyflogwyr seiberddiogelwch. Bydd gan fyfyrwyr gyfleoedd i fynychu eu cyfarfodydd a\u2019u digwyddiadau.\nMae'r Brifysgol yn gartref i'r ARCLab, sy'n arbenigo mewn ymchwil ym maes Cyfrifiadura a Chyfrifiadureg.\nRydym yn cynnig ystod eang o wasanaethau i\u2019ch helpu i ddod o hyd i\u2019r lleoliad cywir, gan gynnwys cymorth dysgu yn y gwaith a ffeiriau a chyngor ar yrfaoedd. Ond mae hyn yn eich dwylo chithau hefyd \u2013 y mwyaf gweithgar a rhagweithiol ydych chi wrth ymgeisio am leoliadau, y mwyaf o siawns sydd gennych. Mae hyn yn amodol ar gyfyngiadau cenedlaethol y llywodraeth o ran symud a gadael eich cartref."}, {"text_idx": "#000029", "text": "Beth fyddwch chin ei astudio"}, {"text_idx": "#000030", "text": "Mae'r flwyddyn sylfaen yn rhoi'r wybodaeth a'r hyder i alluogi myfyrwyr i ddefnyddio fformiwla\u0302u, trin data a chynrychiolaeth. Byddwch yn dod i ddeall y prif galedwedd a meddalwedd sy'n gysylltiedig a\u0302 defnyddio systemau cyfrifiadurol, yn ogystal a\u0302 dod i wybod y diweddaraf am ddatblygiadau ym maes technoleg. Bydd nifer o gyfleoedd i weithio ar weithgareddau ymarferol megis robotiaid a dylunio a\u0302 chymorth cyfrifiadur (CAD) a gaiff eu datblygu ymhellach ar lefel gradd."}, {"text_idx": "#000032", "text": "Mae lefel 4 yn cynnwys deunydd sylfaenol hanfodol sy'n berthnasol ym mhob un o'n rhaglenni cyfrifiadura ac mae'n cefnogi eich astudiaethau ym mlwyddyn dau a thri. Byddwch yn dysgu sgiliau sy'n benodol i'r pwnc ynghyd a\u0302 sgiliau trosglwyddadwy a fydd yn gwella eich rhagolygon cyflogadwyedd."}, {"text_idx": "#000033", "text": "Gyda chefnogaeth eich tiwtoriaid, byddwch yn dysgu am rai o'r ffeithiau, cysyniadau, technegau, proses dylunio a chyd-destun hanfodol cyfrifiadureg a diogelwch cyfrifiadurol. Byddwch hefyd yn dysgu am faterion yn ymwneud a\u0302 chaledwedd, gan gynnwys rhyngwynebu a chysylltiadau data, a'u heffaith ar gynllun a pherfformiad cyffredinol systemau cyfrifiadurol."}, {"text_idx": "#000034", "text": "Yn lefel 5 byddwch yn parhau i ddysgu am hanfodion y ddisgyblaeth wrth i fodiwlau mwy arbenigol ddechrau cael eu cyflwyno, megis modiwlau Seiberddiogelwch a Fforenseg a Diogelwch mewn Cyd-destun, a fydd yn archwilio sut mae modd ffurfweddu systemau cyfrifiadurol i wrthsefyll ac adnabod ymosodiadau seiber. Byddwch yn gwella eich sgiliau cyfrifiadura ac ymchwilio drwy eu defnyddio mewn gwaith labordy a gwaith ymarferol, i feysydd sydd yn berthnasol i ddisgyblaeth seiberddiogelwch."}, {"text_idx": "#000035", "text": "Yn ystod lefel 5 (blwyddyn 3) y rhaglen, byddwch yn mynychu sesiynau tiwtorial am y flwyddyn lleoliad, gan gynnwys y broses o ganfod lleoliad addas, disgwyliadau eich blwyddyn lleoliad ac arweiniad ar gynhyrchu eich cynnig. Yn semester 2 byddwch yn gweithio gyda Chydlynydd Lleoliad i gyflwyno eich cynnig, a fydd wedyn yn cael ei ystyried a\u2019i adolygu. O fod yn llwyddiannus yn y broses hon, byddwch yn mynd ymlaen i wneud eich Lleoliad Diwydiant yn ystod eich trydedd flwyddyn gan ddychwelyd atom wedyn ar gyfer lefel 6 (cyfanswm o 4 blynedd)."}, {"text_idx": "#000036", "text": "Unwaith ichi gyrraedd eich blwyddyn olaf, byddwch yn datblygu eich sgiliau ymhellach trwy fodiwlau a addysgir a gwaith ymchwil, gan ganolbwyntio ar y datblygiadau diweddaraf mewn seiberddiogelwch ac astudio modiwlau arbenigol ar Ddiogelwch Rhwydwaith a Hacio Moesegol, gyda\u2019r ddeubeth yn eich paratoi i ddelio ag amrywiaeth o fygythiadau ac ymosodiadau diogelwch. Byddwch hefyd yn ymgymryd a\u0302 phrosiect blwyddyn olaf unigol, a fydd yn eich helpu i baratoi ar gyfer y math o dasgau a sefyllfaoedd y gallech ddod ar eu traws yn y gweithle. Bydd y gwaith ymarferol a'r prosiect blwyddyn olaf yn datblygu ymhellach eich gwybodaeth arbenigol fanwl, eich dealltwriaeth a'ch sgiliau ymarferol o fewn meysydd allweddol y ddisgyblaeth, fel y'i cymhwysir at ddatblygu systemau a gwasanaethau telathrebu gan ddefnyddio technolegau cyfredol a newydd."}, {"text_idx": "#000037", "text": "Bydd myfyrwyr rhan-amser yn gwneud yr un modiwlau ond bydd eu deiet yn amrywio yn ddibynnol ar eu hargaeledd i fynychu dosbarthiadau a drefnir."}, {"text_idx": "#000038", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000040", "text": "Ein gofynion cyffredinol ar gyfer y flwyddyn Sylfaen yw 48-72 pwynt tariff UCAS ond caiff pob cais ei ystyried yn unigol ac rydym yn ystyried profiad gwaith, hyfforddiant/cymwysterau galwedigaethol, yn ogystal a\u0302 chymhelliant a\u2019r potensial i lwyddo."}, {"text_idx": "#000041", "text": "Caiff ymgeiswyr nad ydynt yn bodloni\u2019r meini prawf uchod eu hasesu ar sail unigol trwy gyfweliad."}, {"text_idx": "#000042", "text": "Mae asesu\u2019n cael ei ystyried yn rhan annatod o ddysgu ac mae meini prawf asesu yn gysylltiedig a\u0302 deilliannau dysgu modiwlau unigol."}, {"text_idx": "#000043", "text": "Mae\u2019r dulliau asesu yn cynnwys asesiadau ymarferol, adroddiadau a thraethodau, dadansoddiad o astudiaethau achos, cyflwyniadau llafar, papurau seminar, gwaith prosiect, portffolio datblygiad personol, arholiadau a phrofion dibaratoad yn yr ystafell ddosbarth. Bydd asesu yn cynnwys aseiniadau unigol a grw\u0302p/ti\u0302m."}, {"text_idx": "#000044", "text": "Yn y modiwlau diogelwch arbenigol, bydd cyfle i fyfyrwyr gael profiad ymarferol o asesu ymarferol lle byddant yn ffurfweddu ystod o systemau cyfrifiadurol a mynd trwy broses profion hacio a hacio moesegol."}, {"text_idx": "#000046", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000047", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000048", "text": "Mae seiberddiogelwch yn yrfa wych i fynd iddi ar hyn o bryd, gan fod galw mawr am weithwyr proffesiynol sydd a\u0302\u2019r sgiliau hyn. Rhagwelir y bydd twf o fwy na 30 y cant rhwng 2020 a 2030 yn nifer y dadansoddwyr diogelwch gwybodaeth a gyflogir, sef twf sy\u2019n llawer cyflymach na\u2019r cyfartaledd ar gyfer galwedigaethau eraill. Mae\u2019r rhan fwyaf o reolwyr recriwtio yn pwysleisio sgiliau graddedigion ar lefel mynediad gan fod y sgiliau mwy technegol fel arfer yn cael eu dysgu yn y swydd."}, {"text_idx": "#000049", "text": "A oes angen rhaglennu ar gyfer seiberddiogelwch? Er nad oes angen sgiliau rhaglennu ar lawer o swyddi seiberddiogelwch ar lefel mynediad, ystyrir ei bod yn sgi\u0300l bwysig ar gyfer rhai swyddi seiberddiogelwch ar y lefel ganol a lefel uwch."}, {"text_idx": "#000050", "text": "Ynghyd a\u0302\u2019r sgiliau technegol byddwch hefyd yn datblygu eich sgiliau trosglwyddadwy a chyflogadwyedd gan gynnwys:"}, {"text_idx": "#000051", "text": "Y gallu i addasu \u2013 mae tueddiadau yn y maes seiberddiogelwch yn esblygu\u2019n gyson, un o\u2019r heriau pennaf yw delio a\u0302\u2019r anghyfarwydd;\nSgiliau rhyngbersonol a chyfathrebu \u2013 mae\u2019n bwysig cofio nad yw seiberddiogelwch yn bodoli ar ei ben ei hun. Bydd eich sgiliau gweithio mewn ti\u0302m a rheoli prosiect yn datblygu yn ystod y rhaglen a addysgir yn ogystal a\u0302 thrwy weithgareddau ychwanegol."}, {"text_idx": "#000052", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000056", "text": "Gallwch chi weld manyleb lawn y rhaglen yma."}, {"text_idx": "#000057", "text": "Os ydych yn edrych am le i aros tra i chi astudio beth am edrych ar ein hadran Llety am fwy o wybodaeth, gan gynnwys prisiau."}, {"text_idx": "#000059", "text": "BSc (Anrh) Rhwydweithiau a Diogelwch Cyfrifiadurol"}, {"text_idx": "#000063", "text": "Wrth ddefnyddio ein gwefan, rydych yn cydsynio i'n polisi cwcis."}]